***Петр Николаевич Тобуруокап – оҕо таптыыр суруйааччыта***

***(дьоро киэhэ)***

***Находкина Алиса Васильевна,***

*Элгэс орто оскуолатын*

*алын кылааhын учуутала,*

*Үөhээ-Дьааҥы улууһа, Хайыһардаах сэл.*

*Торжественнай музыка тыаһыыр.*

*Быыс арыллар.*

*Ыытааччы төгүрүк остуолга олорор. Слайд көстө турар.*

*Фон П.Н.Тобуруокап ырыалара тыаhыыллар.*

**Ыытааччы:**

Оҕо литературатын классига, норуот сөбүлээн ыллыыр ырыаларын хоһоонньута,лирик, прозаик уонна драматург, норуодунай бэйиэт Петр Николаевич Тобуруокап төрөөбүтэ 100 сылын көрсө дьоро киэhэбитин са5алыырбытын көҥүллээҥ.

Бу киэhэ эhигини күүтэллэр көрдөөх-нардаах сыаҥкалар,

Дьоро киэhэбитин саҕалыахпыт иннинэ дьүүллүүр сүбэни кытта билиhиннэрэрбин көҥүллээҥ:

**1 ыытааччы:** Ааспыт 20-с үйэ5э олорбут, үлэлээбит иккис көлүөнэ Саха суруйааччыларын айар талааннара 50-60 сылларга ордук чаҕылхайдык сайдыбыта… Оччотооҕуга сэбиэскэй кэм диэн быһаарыллар кэрдиис кэмҥэ «Биһиги Өктөөп саастыылаахтарбыт» диэн киэн туттуулаахтык этэр, хатыламмат талааннаах поэттар, прозаиктар төрөөбүт кыраайдарын, норуоттарын аатырдар-сура5ырдар гына ыллаан-туойан ааспыттара.

**2 ыытааччы:** Кинилэр ортолоругар 1917 с. Аан дойдуну аллах ат курдук мөҕүһүннэрбит сэтинньитээҕи өрөбөлүүссүйэни көрсө төрөөбүт поэт Петр Тобуруокап баара. Олох тосту уларыйыаҕыттан батталга төрөөбүт уолчаан саҥа олоҕу тутууга көхтөөхтүк кыттыбыта, үөрэҕи-билиини батыспыта, учуутал, хорсун сэрииһит, бэртээхэй поэт буола үүнэн-сайдан тахсыбыта.

**1 ньүөмэр.**

Оҕо-аймах оло5ун Петр Тобуруокап хоһоонунан айымньылара уустаан-ураннаан хоһуйаллар. Дохсун ытыс тыаhынан бастакынан сыанаҕа көрсүҥ **маҥнайгы кылаас** үөрэнээччилэрин. «Мэник».

**1 ыытааччы:** Петр Николаевич Тобуруокап аан маҥнайгы хоһооно 1934с. төрөөбүт улууһун ҮөһээБүлүү хаһыатыгар бэчээттэммитэ. Оччоттоо5уга кини 17 саастааҕа, Бүлүү педагогическай училищетыгар үөрэнэрэ. 1937 сыллаахха училищены бүтэриэҕиттэн, улууһугар учууталынан, директорынан айымньылаах үлэтэ саҕаламмыта. Кини эдэр ааҕааччыларга анаабыт айымньылара куруутун сонун, ураты буолаллар.

**2 ньүөмэр**

Эhиги көрүүгүтүгэр **иккис кылаас** үөрэнээччилэрин толоруутугар «Уоһа хараарбыт»

**2 ыытааччы:** Петр Тобуруокап төһө да оҕолорго аналлаах үтүөкэн айымньылар автордара буолбутун иһин, сүнньүнэн ырыа тылын суруйар поэт этэ. Билэр дьон этэллэринэн билигин кини тылыгар 300-тэн тахса ырыа ылланар. Сөҕүмэр сыыппара! Кини сылаас, сымнаҕас тыллаах нарын лирик буолбутун кистэлэҥэ, бука, кини сахалыы ырыатыынын ураты үчүгэйдик билэригэр буолуо. Үчүгэй уус курдук сааһылаабыт, наардаабыт тылларын умсугуйа ааҕа олорон, бэйэҥ да билбэккин эн ботугураан ыллаан барыаххын баҕараҕын.

**3 ньүөмэр**

**Виктор Слепцов** толоруутугар **«Ньургуһунна бэлэхтээ»**

**1 ыытааччы:** 1942-43 сылларга, Аҕа дойду сэриитигэр ыҥырыллан, Сталинградскай фроҥҥа пулеметчигынан сылдьан, Ийэ дойдутун иннигэр ытык иэһин чиэстээхтик толорбута.

*Пауза*

**4 ньүөмэр**

Петр Николаевич Тобуруокап – талааннаах юморист поэт. Кини норуокка киэҥник биллибит үгүс сатирическай, юмористическай хоһооннордоох.

**Υhүс кылаас** үөрэнээччилэрин толоруутугар сыаҥка- «Мэнигийээн-Мэникчээн»

**2 ыытаачч:** Тобуруокап оччоттон баччаҕа диэри оҕо аймах тапталлаахтан тапталлаах поэта буоларын биир кистэлэҥэ кини оҕо дууhатын уйулҕатын уратытын уhулуччу билиитигэр, тулалыыр эйгэни оҕо хараҕынан көрөн, өйүнэн толкуйдаан ойуулууругар сытар. Кини киэҥник биллэр геройдарынан: манньаҕа эрэ хамсыыр Танюшаны, бартыбыалыгар, сиэбигэр «баайын» бары симинэр Сиидэркэни, мэнигийээн- мэникчээн Михайлап Силипчээни, сымыйалаан уоhа хараарбыт Куома уолу, саахарга топпот бэйэлээх сахсырҕа ыраахтааҕыта Захары-кытта бииргэ уорэнэллэр.

**5 ньүөмэр**

**Бэhис кылаас үөрэнээччилэрин «Дойду» телестудия устуутугар**

«Сүрэҕэ суох сүүс сүбэлээх»

**1 ыытааччы** Саха автономнай советскай социалистическай республиката культуратын үтүөлээх үлэhитэ, Саха Республикатын народнай артыыhа, Дьокуускай куорат, Мэҥэ- Хаҥалас, Кэбээйи улуустарын бочуоттаах гражданина Аркадий Алексеев тапталлаах поэтын туhунан маннык этэр: «Мелодистар Тобуруокабы музыкальнай поэт диэн ааттыыллар, ол курдук кини хоhоонноро ырыаҕа тахсымтыа, тыллара-өстөрө чочуллубут, сүhүөхтэрэ, рифмалара чуолкай буоланнар, бэйэлэрэ музыканы ааҕаллар»

**6 ньүөмэр**

Сахаайа Чукорова, Туяра Потапова толорууларыгар «Мутукча сыта»

**2 ыытааччы:** 1947 сыллаахха оҕо литературатыгар аналлаах республикатааҕы сабыылаах куонкуруска Петр Тобуруокап «Буукубалар мунньахтара» диэн остуоруйата 2 миэстэни ылбыта (1 миэстэни дьүүллүүр сүбэ ханнык да айымньыга анаабатах). Мантан ыла, 29 саастаах талааннаах учуутал, суруйааччы быһыытынан, кырачаан ааҕааччылар биһирэбиллэрин ылбыта.

**1 ыытааччы:** Тобуруокап оҕоҕо аналлаах айымньыларыгар сатира уонна юмор силбэhэллэр. Автор кыра киhини аhынар, итэ5эйэр, холку куолаhынан итэҕэhи ойуулуур, мэниги –тэниги күүскэ сэмэлээбэт, аҕа табаарыс быhыытынан сиэрэ суохтан тэҥҥэ хомойор- хоргутар.

**7 ньүөмэр**

Сыанаҕа **алтыс кылаас** «Буукубалар мунньахтара»

**2 ыытааччы:** Саха биллэр композитордара, мелодистара бука бары кэриэтэ Петр Тобуруокап хоhоонноругар ырыа айбыттара. Эрдэ этиллибитин курдук, кини 350-ча хоhооно норуокка биhирэнэр ырыа буолан көппүттэрэ. Холобур «Көтөн тахсыҥ кыталыктар», «Таптыырга буруй суох», «Этимэ ый үөhэ устарын», «Чэмэлиинэ» уонна да атыттар.

**9 ньүөмэр**

Петр Тобуруокап тыллара, Аркадий Алексеев мелодията «Мааны мастар»

**1 ыытааччы:** Петр Николаевич Тобуруокап суруйбут остуоруйаларын, көрдөөх- нардаах хоhооннорун, дойдубут араас муннуктарыгар оҕолор сэргээн ааҕаллар. Төрөөбүт сахабыт сиэдэрэй ыраас тылынан кини айбыт айымньылара хас саха киhитигэр сылаас сырдык санаатыгар тапталлаахтык киирэллэр.

**10 ньүөмэр Ахсыс кылаас** үөрэнээччилэрэ

**2 ыытааччы:** Петр Тобуруокап талааннаах поэт быһыытынан литература бары жанрдарыгар үлэлээбитэ. Кини этэр: «Миэхэ лирика да баар, сатира, юмор да баар. Итилэр хайдах тапсан дьүөрэлэһэллэрин бэйэм да сатаан санаабаппын, ырыҥалыы да сорунааччым суох.

**1 ыытааччы:** Петр Тобуруокап бэйэтэ кэпсииринэн суруйар идэнэн оскуолаҕа үөрэнэр эрдэ5иттэн дьарыктанара. Бастакы хоhооно 1928 сыллаахха эркин хаhыатыгар тахсыбыта. Хоhоонун бииргэ үөрэнэр кыыhын хоhуйбута. Ол хоhоонтон айдаан буолбута, комсомольскай мунньахха дьүүллэммитим, ийэ-хара көлөhүммүн таhаарбыттара диэн күлэн кэпсиирэ.

**12 ньүөмэр. Ансаамбыл** толоруутугар «Күөрэгэйдиин көрсүhүү»

**2 ыытааччы**Тобуруокап оҕолорго анаан суруйбут айымньытыгар сороҕор улахан дьон проблемаларын эмиэ таарыйан ааhар. Ол курдук төрөөбүт тылын билбэт киhи олоххо араас быhылаанна түбэhиэн, эрэйи көрүөн сөбүн «Куорат уола хоноhо» айымньытыгар көстөр.

**14 ньүөмэр**

11 кылаас

**1 ыытааччы:** Кырдьык да ытык суруйааччы хас биирдии айымньыта олоххо таба көрүүлээх буоларга үөрэтэр- иитэр. Петр Николаевич Тобуруокап саха дьонун санаатыгар, өйүгэр мэлдьи баар, инникитин да мэлдьи баар буолуоҕа.

**15 ньүөмэр**

Петр Тобуруокап тылларыгар, Светлана Константинова мелодиятыгар **ырыа** ансаамбыл кыра бологун оголорун толоруутугар «Мэник»

**Түмүк.**

**1 ыытааччы:**

Ити курдук Тобуруокап оҕолорго аналлаах поэзиятыгар сонун булумньулар, соhуччу санаалар, дьиктилэр-дьээбэлэр элбэхтэр. Онон кини хаhыс да көлүөнэ саха кырачаан ааҕааччыларыгар олох дьиктитин арыйар, дьиктини сатаан булан көрөр, дьиктини эрэ оҥорор дьоhун дьон буоларга үөрэтэр тапталлаах поэттара, суруйааччылара.

**2 ыытааччы**

Манан оҕо литературатын классига, норуот сөбүлээн ыллыыр ырыаларын хоһоонньута, лирик, прозаик уонна драматург, норуодунай бэйиэт Петр Николаевич Тобуруокапка анаммыт дьоро киэhэбитин түмүктүүбүт.

Дьүүллүүр сүбэ түмүк таһаарыар диэри Тобуруокапскай ааҕыылар түмүктэрин таhаарарбытын көҥүллээҥ.

Тыл бэриллэр дьүүллүүр сүбэ бэрэссэдээтэлигэр

*Музыка-фон*